<classify> MSEMAJI Mkuu wa Serikali ya Tanzania, Dk Hassan Abbas amesema Tanzania ina hazina ya kutosha ya urithi wa historia ya ukombozi katika Afrika inayopaswa kurithishwa kwa vizazi vya sasa na vijavyo.Aidha, alisema Tanzania ni makao makuu ya mradi wa Jumuiya ya Maendeleo Kusini mwa Afrika SADC wa Historia ya Ukombozi wa Afrika na unatekelezwa chini ya Wizara ya Habari, Utamaduni, Sanaa na Michezo kwa niaba ya jumuiya hiyo.Dk Abbas aliyasema hayo juzi alipozungumza na waandishi wa habari katika Kituo cha Kimataifa cha Mikutano cha Julius Nyerere JNICC, jijini Dar es Salaam.Alisema Tanzania kuna urithi wa kutosha, si tu wa utalii katika vivutio vya asili bali wa maktaba za picha zilizosheheni historia ya ukombozi.Aliwataka wageni hasa Waafrika katika nchi za kusini mwa bara hilo kuitembelea nchi hiyo kujifunza na kuvirithisha vizazi historia hiyo pamoja na kufanya utalii wa urithi.Ukienda Shirika la Utangazaji Tanzania TBC unakuta kumbukumbu nyingi za kihistoria ikiwemo hotuba za viongozi, ambazo zimehifadhiwa vizuri.Ukienda katika Kampuni ya Magazeti ya Serikali TSN utakuta picha na magazeti ya zamani. Ukienda maktaba ya Uhuru Media Group, unakuwa magazeti na picha mbalimbali zinaoonesha mambo mbalimbali ya harakati za ukombozi,alisema.  <topic>: kitaifa 